**Vyhlásenie**

**Ministerstva spravodlivosti Slovenskej republiky**

**o rozporoch k návrhu zákona o Ústavnom súde Slovenskej republiky a o zmene a doplnení niektorých zákonov**

Návrh zákona o Ústavnom súde Slovenskej republiky a o zmene a doplnení niektorých zákonov (ďalej len ,,návrh“), sa predkladá na rokovanie Hospodárskej a sociálnej rady Slovenskej republiky bez rozporov s povinne pripomienkujúcimi subjektmi a s rozpormi s verejnosťou.

**Rozpory s verejnosťou pretrvávajú v nasledovných oblastiach:**

* povinný zápis záujemcov o funkciu ústavného sudcu do zoznamu kandidátov na základe vlastnej prihlášky
* proces vypočutia kandidátov, ktorý umožní získať poslancom a verejnosti podrobné informácie o jednotlivých kandidátoch;
* zriadenie komisie odborníkov, ktorá bude poslancom pomáhať pri vypočutí kandidátov pred ústavnoprávnym výborom
* zavedenie verejného hlasovania o voľbe kandidátov na ústavných sudcov v parlamente

**Stanovisko predkladateľa:**

Predkladateľ trvá na navrhovanom znení dotknutých ustanovení, nakoľko je presvedčený, že ich formulácia je vhodná na účely naplnenia cieľov návrhu, ktorým je najmä skvalitnenie procesu výberu sudcov ústavného súdu. Uvedené znenie, tak ako je predložené, je výsledkom odbornej diskusie, súčasne je výsledkom širšieho politického konsenzu a zhody povinne pripomienkujúcich subjektov ako aj najvyšších predstaviteľov justície. S ohľadom na vyššie uvedené tak nebolo zo strany predkladateľa možné stotožniť sa s návrhmi verejnosti vo vyššie uvedených oblastiach a preto nebolo možné rozpory odstrániť.